Што такое лагарытміка?

**Сёння, акрамя лагапедычных заняткаў па выпраўленні гукавымаўлення, карэкцыі парушэнняў у лексіка-граматычным афармленні моўнага выказвання і інш., лагапеды-практыкі прапаноўваюць эфектыўны метад пераадолення моўных парушэнняў – лагапедычная рытміка. Гэта форма актыўнай тэрапіі, мэтай якой з’яўляецца пераадоленне моўных парушэнняў шляхам развіцця рухальнай сферы дзіцяці ў чаргаванні са словам і музыкай. Любыя рытмічныя рухі актывізуюць дзейнасць мозгу чалавека. Таму з самага ранняга дзяцінства рэкамендуецца займацца развіццём пачуцця рытму ў даступнай для дашкольнікаў форме – рытмічных практыкаваннях і гульнях.**

**Практыка паказвае, што рэгулярныя заняткі лагарытмікай садзейнічаюць нармалізацыі мовы дзіцяці незалежна ад відаў моўных парушэнняў, фарміруюць станоўчы эмацыянальны настрой, вучаць зносінам з аднагодкамі.**

***Спачатку падбярыце 5 музычных урыўкаў: пад якія будзе зручна шагаць, бегаць, скакаць, танцаваць і спакойную ласкавую музыку.***

**“Што ўмеюць нашы ножкі?”**

**Мы шагаем па дарожцы**

***(шагаць пад музыку)***

**Што ўмеюць нашы ножкі?**

**Будзем бегаць па дарожцы! *(легка на дыбачках бегаць па дарожцы)***

**Што яшчэ ўмеюць ножкі?**

**Мы паскачам па дарожцы! *(скакаць на дыбачках, як зайчыкі)***

**Што яшчэ ўмеюць ножкі?**

**Патанцуем на дарожцы!**

***(весела танцуеце пад музыку)***

**Што яшчэ ўмеюць ножкі?**

**Адпачнём мы на дарожцы!**

***(пад спакойную музыку прысесці, пагладзіць ножкі)***

**Адразу прывучайце дзіця чуць аканчанне музыкі. Музыка спынілася – і ножкі спыніліся.**

**“Хустачка”**

**Паглядзіце, паглядзіце, вось якая хустачка,**

**(махаем у такт хустачкай)**

**Вось так, вось так над галоўкай кружыцца**

**(махаем над галавой)**

**Вясёлая хустачка можа лятаць,**

**Давайце хутчэй яе даганяць. (хустачка ў руцэ наперад, бяжым за ёй)**

**Вясёлая хустачка ўмее кружыцца (махаем хустачкай у такт)**

**І нашай (імя дзіцяці) на галоўку лажыцца**

**(кладзём на галоўку)**